Legebiltzarreko Erregelamenduaren 114. artikuluan ezarritakoa betez agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Migrazio Politiketako eta Justiziako Batzordeak 2021eko urriaren 13an onetsitako honako erabaki hau: “Bitartekaritza nahiz beste gatazka-ebazpenerako teknika eta bide batzuk aztertzeko ponentzia sortzea, helburu duena gatazka-ebazpenerako eredu bat garatu eta sustatzea nafar herritarren premien araberakoa izanen dena”. Hona erabakiaren testua:

“**1.** Ponentzia hau sortzea: bitartekaritza nahiz beste gatazka-ebazpenerako teknika eta bide batzuk aztertzekoa, helburu duena gatazka-ebazpenerako eredu bat garatu eta sustatzea nafar herritarren premien araberakoa izanen dena.

**2.** Epe bat ematea, 2021eko urriaren 18ko 12:00ak artekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Azterlana egiteko epea ponentzia eratu eta 6 hilabetera bukatuko da. Epe hori luzatzen ahalko da.

**5.** Erabaki hau Legebiltzarreko Mahaiari jakinaraztea, beharrezkoa dena xeda dezan aipatu lantaldearen osaerari eta eraketari buruz”.

Iruñean, 2021eko urriaren 13an

Lehendakaria: Unai Hualde Iglesias